Under Capricorn

Under Capricorn (Sub Kaprikorno) estas brita trilera historia streĉo-filmo de 1949 reĝisorita de Alfred Hitchcock pri paro en Aŭstralio kiu ekis kiel sinjorino kaj stalulo en Irlando, kaj kiuj estas nune kunligitaj pro terura sekreto. La filmo estas bazita sur teatraĵo de John Colton kaj Margaret Linden, kiu siavice estas bazita sur la novelo Under Capricorn (1937) de Helen Simpson. La scenaro estis verkita de James Bridie el adaptaĵo de Hume Cronyn. Tiu estis la dua filmo de Hitchcock en Technicolor, kaj kiel la antaŭa kolorfilmo Rope (1948), ĝi ankaŭ enhavas 9- kaj 10-minute longajn filmerojn. Hitchcock uzis la mallongvivan teknikon de longaj filmeroj, sed je pli limigita etendo ol en aliaj tiutempaj filmoj. Li denove uzis Technicolor en tiu produktoraĵo, poste revenis al blank-nigraj filmoj por kelkaj jaroj. 

La agado de la filmo okazas en kolonia Sidnejo, Novsudkimrio, Aŭstralio, dum la komenco de la 19a jarcento. Under Capricorn estas unu el kelkaj filmoj de Hitchcock kiuj ne estas tipaj trileroj: anstataŭe ĝi estas mistera kun inkludo de amtriangulo. Hitchcock konsideris ĝin unu el siaj plej malbonkvalitaj filmoj kaj katastrofo. Kvankam la filmo ne estas precize murdomistero, ĝi ja inkludas antaŭan murdon, okazon de "misidentigita homo", sinistran dommastriniston, klaskonflikton, kaj tre altajn nivelojn de emocia tensio, kaj surface kaj profunde.

La titolo Under Capricorn referencas al la Tropiko de Kaprikorno, kiu sekcas Aŭstralion. Kaprikorno estas konstelacio, sed ankaŭ estas astrologia signo de la Zodiako dominata de la kapro, kiu estas simbolo de la seksa deziro.

Geaktoraro kaj roluloj
 Ingrid Bergman kiel Lady Henrietta Flusky, delonga amikino de la fratino de Charles
 Joseph Cotten kiel Samson "Sam" Flusky, sukcesa negocisto kaj edzo de Henrietta
 Michael Wilding kiel Hon. Charles Adare, dua kuzo de la guberniestro
 Margaret Leighton kiel Milly, dommastrino de Flusky
 Cecil Parker kiel la nova guberniestro de Novsudkimrio, Sir Richard
 Denis O'Dea kiel Mr. Corrigan, Attorney General
 Jack Watling kiel Winter, servisto de Flusky
 Harcourt Williams kiel la ĉaristo
 John Ruddock kiel Mr. Cedric Potter, bankisto
 Bill Shine kiel Mr. Banks
 Victor Lucas kiel Rev. Smiley
 Ronald Adam kiel Mr. Riggs
 Francis de Wolff kiel Major Wilkins
 G. H. Mulcaster kiel Dro. Macallister
 Olive Sloane kiel Sal
 Maureen Delany kiel Flo
 Julia Lang kiel Susan
 Betty McDermott kiel Martha
 Martin Benson kiel portanto de malgrandigita kapo (eksterliste)
 Lloyd Pearson kiel teragento (eksterliste)

 Eksteraj ligiloj 






Kategorio:Filmoj
Kategorio:Britaj filmoj
Kategorio:Anglalingvaj filmoj
Kategorio:Filmoj de Alfred Hitchcock
Kategorio:Filmoj nigraj
Kategorio:Filmoj aperintaj en 1949
Kategorio:Aventuraj filmoj
Kategorio:Aŭstralio en fikcio